हुन त कसैकसैको स्वभाव अलिक छुद्र र कडा हुनु अस्वाभाविक होइन । सानैदेखि बसेको स्वभाव बदल्न वास्तवमा गाह्रै हुन्छ । यस्ता व्यक्तिगत कुरामा चासो नराख्नुपर्ने हो, तर कहिलेकाहीँ अति नै अपत्यारिलो कुरा गर्दा नसुहाएको लागेजस्तै हिजोआज भन्न थालिएको छ कि दोस्रो तहका नेता योगेश भट्टराईहरूले समेत ‘अब पचास वर्ष कम्युनिस्टले एकछत्र राज गर्छ, यही सम्झेर भोट दिनुहोला’ भन्ने अभिव्यक्ति दिन थालेका छन् । यस्ता कुरा सचेत जनताले कति पत्याएका होलान्, कुन्नि ?
